钦定古今图书集成/明伦汇编/官常典/第082卷 > 广阳文献王湛 广阳王法轮
## 钦定古今图书集成/明伦汇编/官常典/第082卷 > 广阳文献王湛 广阳王法轮

按《魏书广阳王传》：“广阳简王建，闾子懿烈王嘉，嘉子
忠武王深，子湛，字士渊，少有风尚，庄帝初，袭封。孝静
初，累迁冀州刺史，所在聚敛，风政不立。入为侍中，后
行司州牧。时齐献武王作相，以湛颇有器望，启超拜
太尉公。薨，赠假黄钺大司马、尚书令，谥曰文献。初，湛
名位渐重，流连声色，始以婢紫光遗尚书郎中宋游”
道，后乃私耽出为冀州，窃而携去。游道大致纷纷，乃
云：“紫光，湛父所宠，湛母遗己，将致公文，久乃停息。”论
者两非之。湛弟瑾，尚书祠部郎，后谋杀齐文襄事泄，
合门伏法。湛子法轮，紫光所生也。齐王矜湛覆灭，乃
启原之，复其爵土。